Սերգեյ Ստրոյենկո

**Սերգեյ Վասիլևիչ Ստրոյենկո** (, փետրվարի 22, 1967 թվական, Սարատայի շրջան, Ուկրաինական ԽՍՀ, ԽՍՀՄ - 2013 թվական, դեկտեմբերի 24, Մերձդնեստր), սովետական և մոլդովացի ֆուտբոլիստ, հանդես է եկել պաշտպանի դիրքում։ Կարիերայի մեծ մասը անցկացրել է «Տիլիգուլ» ֆուտբոլային ակումբի և Մոլդովայի ֆուտբոլի ազգային հավաքականի կազմում։ Համարվում է ռեկորդակիր Մոլդովայի առաջնությունում անցկացրած խաղերի քանակով՝ 445 խաղ և Մոլդովայի գավաթ եռակի դափնեկիր։ 2010 թվականին սկսել է իր մարզչական կարիերան «ՈՒՏՄ Ակադեմիա» ակումբում, իսկ 2011-12 թվականների մրցաշրջանում մարզել է Քիշնևի «Զիմբրու» ակումբին։

Փոքր եղբայրը՝ Անդրեյը նույնպես հանդես է եկել «Տիլիգուլի» կազմում։

## Կարիերա
### Որպես ֆուտբոլիստ
#### Ակումբային
Ֆուտբոլիստի կարիերան Սերգեյը սկսել է «Ավտոմոբիլիստ» ակումբի կազմում՝ 1984 թվականին։ Այդ ակումբը 1986 թվականին վերանվանվում է՝ «Տեկստիլշիկ»։ Այդ ժամանակ ակումբը հանդես էր գալիս ԽՍՀՄ-ի երկրորդ լիգայի 5-րդ գոտիում։ 1987 թվականը Ստրոյենկոն անցկացնում է Օդեսսայի «ՍԿԱ» ակումբի կազմում։ 1988 թվականից 2001 թվականը Սերգեյը հանդես է եկել «Տեկստիլշիկում», որը այդ շրջանում երկու անգամ վերանվանվում է. սկզբում «Տիրաս», այնուհետև «Տիլիգուլ»։ 1990 թվականի մրցաշրջանում այդ ակումբը հանդես էր գալիս ԽՍՀՄ-ի առաջին լիգայում, 1991 թվականի մրցաշրջանում ակումբը առաջնության մրցաշարային աղյուսակում զբաղեցնում է երկրորդ հորիզոնականը և իրավունք է ստանում մյուս մրցաշրջանում հանդես գալ արդեն երկրի բարձրագույն առաջնությունում, սակայն Սովետական Միության փլուզման արդյունքում ակումբը այդպես էլ հնարավորություն չի ստանում այդ հարթակում հանդես գալու համար։ Ակումբի կազմում Սերգեյը հանդես է գալիս մինչև 2001 թվականը, այնուհետև նա տեղափոխվում է «Զիմբրու», որի կազմում Մոլդովայի առաջնությունում մասնակցում է 14 հանդիպման։ 2002 թվականից հանդես է եկել «Ագրո» ակումբի կազմում, 2003 թվականին վերադառնում է կրկին «Տիլիգուլ», որտեղ էլ և ավարտում է ֆուտբոլիստի կարիերան՝ 2009 թվականին։ Սերգեյ Ստրոյենկոն համարվում է տիրասպոլյան ֆուտբոլի լեգենդներից մեկը. ֆուտբոլիստը «Տիլիգուլի» կազմում անցկացրել է շուրջ երկու տասնամյակ և այդ ընթացքում ընդհանուր հաշվարկով մասնակցել է 497 հանդիպման և դարձել 37 գոլի հեղինակ։

#### Միջազգային
Սերգեյ Ստրոյենկոն հանդես է եկել Մոլդովայի ազգային հավաքականի կազմում 1992 թվականից և մասնակցել է 46 հանդիպման։ 2007 թվականի հոկտեմբերի 17-ին Իգոր Դոբրովոլսկին հրավիրում է նրան հավաքականի կազմ՝ Մալթայի ազգային հավաքականի դեմ կայանալիք խաղին մասնակցելու նպատակով։ Խաղը անցկացնելու ժամանակ Ստրոյենկոն 40 տարեկան և 237 օրական էր։ Այդպիսի տարիքային տվյալների «հետևանքով» նա դառնում է ամենատարեց ֆուտբոլիստը, որը երբևէ հանդես է եկել Մոլդովայի հավաքականի կազմում (մինչև այդ Սերգեյը վերջին անգամ հրավիրվել էր հավաքական վեց տարի առաջ)։

### Որպես մարզիչ
2010 թվականի հուլիսին Սերգեյ Սրտոենկոն գկխավորուրում է «ՈՒՏՄ Ակադեմիա» ակումբը։ Նրա գլխավորության տակ այդ ակումբը 2010-11 թվականների Ազգային դիվիզիոնի մրցաշրջանում անցկացնում է ընդամենը 10 հանդիպում. նույն թվականի սեպտեմբերին Սերգեյը լքում է այդ ակումբը։ 2011 թվականի մայիսի 27-ին Ստրոյենկոն նշանակվում է Քիշնևի «Զիմբրուի» գլխավոր մարզիչ։ Նրա դեմ խնդիր էր դրված՝ հաղթել առաջնությունը և Մոլդովայի գավաթը, սակայն կատարել այն նրան չի հաջողվում։ Ստրոյենկոյի գլխավորության տակ ակումբը ժամանակից շուտ կարողանում է ապահովել երրորդ հորիզոնականը առաջնությունում և ստանալ իրավունք Եվրոպայի լիգայի որակավորման փուլի խաղերին մասնակցելու համար։ 2012 թվականի մայիսին Սերգեյ Ստրոյենկոն հեռացվում է ակումբի մարզչական «գահից»։

## Մահ
2013 թվականի դեկտեմբերի 24-ին ավտոմեքենան, որի ղեկին նստած էր Սերգեյ Սրոենկոն՝ բախվում է այն մեքենային, որը դուրս էր եկել «Տրիասպոլ - Օդեսսա» մայրուղու դիմային գիծ։ Մոլդովայի հավաքականի նախկին թմավագը մահանում է հենց տեղում։ Լուրը ցնցում է երկրի ողջ ֆուտբոլային աշխարհը։ Սերգեյին նվիրված հրաժեշտի արարողությունը տեղի է ունենում դեկտեմբերի 26-ին Տրիասպոլ քաղաքի Քաղաքային մարզադաշտում։ Ֆուտբիլստին վերջին ճանապարհը ուղեկցելու եկել էին նրա մտերիմները, ընկերները, բարեկամները և ֆուտբոլիստ-կոլեգաները։ Թաղման արարողությանը ներկա է լինում Մոլդովայի ֆուտբոլի ֆեդերացիայի նախագահ Պավել Չեբանուն, Դոնեցկի «Շախտյորի» մարզիչ Ալեքսանդր Սպիրիդոն և Մոլդովայի հավաքականի նախկին մարզիչ Իոն Կարասը։

## Վիճակագրություն

## Ձեռքբերումներ
### Որպես ֆուտբոլիստ

* Մոլդովայի առաջնության արծաթե մեդալակիր **(6)**։ 1992, 1992-93, 1993-94, 1994-95, 1995-96, 1997-98
* Մոլդովայի գավաթի դափնեկիր **(3)**։ 1992-93, 1993-94, 1994-95
* Մոլդովայի գավաթի խաղարկության եզրափակչի մասնակից **(2)**։ 1992, 1995-96

### Որպես մարզիչ
* Մոլդովայի առաջնության բրոնզե մեդալակիր **(1)**։ 2011-12

## Ծանոթագրություններ

## Արտաքին հղումներ
* Էջը moldova.sports.md կայքում
* Էջը national-football-teams.com կայքում
* 
* Խաղերի վիճակագրությունը Մոլդովայի հավաքականի կազմում
* Տրիասպոլը հրաժեշտ տվեց Սերգեյ Ստրոյենկոյին
* Սերգեյ Ստրոյենկոն մահացել է ՃՏՊ-ի արդյունքում

Կատեգորիա:Ավտոճանապարհային վթարներից զոհվածներ
Կատեգորիա:Մոլդովայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ